|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Tor-Åge Brekkvassmo  E-post: Tor-Åge Brekkvassmo@utdanningsdirektoratet.no | | | Vår dato:  28.01.2013  Vår referanse:  2012/756 | | Deres dato:  Deres referanse: | Teknikk-og-industriell-produksjon.png |
|  |  |  | |  | | |

**Referat fra møte nr. 1 - 2013 i Faglig råd for teknikk og industriell produksjon. 28. januar 2013, Oslo, Fellesforbundet**

|  |  |  |  |
| --- | --- | --- | --- |
| **Til stede** |  | **Ikke til stede** |  |
| Tone Kjersti Belsby | Norsk Industri |  |  |
| Anita Østro (vara) | Norsk Industri | Jørn A. Sund-Henriksen | Norsk Industri |
| Gunnar Bjørntvedt | Norges bilbransjeforbund |  |  |
| Målfrid Rønnevik | Norsk Olje og Gass |  |  |
| Per Christian Stubban | NHO Sjøfart |  |  |
| Liv Christiansen | Fellesforbundet |  |  |
| Jan Frigge Lindgren | Fellesforbundet |  |  |
| Nina Helland | Industri energi |  |  |
| Geir Johansen | YS |  |  |
| Levi Dragerengen | Utdanningsforbundet |  |  |
| Liv Sommerfeldt | Utdanningsforbundet |  |  |
| Ellen Møller | Skolenes landsforening |  |  |
| Leif B. Olsen (vara) | KS | Guri Amundsen | KS |
| Ragnar Gregersen | EL og IT-forbundet |  |  |
|  |  |  |  |
| **Gjester**  Leif Tore Solberg,  Lars Mjøs,  Torgeir Njåstad,  Tor-Åge Brekkvassmo (vikar for Olav Reiersen og referent) | Leder i Rådet for kompetansesenteret for CNC og robot  Rådsmedlem og sekretær i Osterøy Industrilag og industrikonsulentene på Osterøy  Kontaktlærer for Vg2 Industriteknologi ved Osterøy vgs.  Utdanningsdirektoratet |  |  |

**Dagsorden**

[Sak 01-13 Godkjenning av innkalling](#_Toc340739371)

[Sak 02-13 Referat fra møte 4-2012](#_Toc340739372)

[Sak 03-13 Fokusområder](#_Toc340739373)

[Sak 04-13 Kransaken](#_Toc340739374)

[Sak 05-13 Møteplan](#_Toc340739375)

[Sak 06-13 Fylkesbesøket i Nordland](#_Toc340739376)

[Sak 07-13 Arbeidsgrupper](#_Toc340739377)

[Sak 08-13 CNC – maskineringsfaget – bruk av læreplanen](#_Toc340739378)

[Sak 09-13 CNC – maskineringsfaget - landslinje](#_Toc340739379)

[Sak 10-13 Klagenemnd i bilfaget lette kjøretøy](#_Toc340739380)

[Sak 11-13 Læreplan, rekruttering og terminologi reservedelsdaget](#_Toc340739381)

[Sak 12-13 Høring – Kryssløp fra Vg2 industriteknologi til Vg3 industriell matproduksjont](#_Toc340739382)

Sak 13-13 Høring - Kryssløp fra Vg1 teknikk og industriell produksjon (TIP) til Vg2 anleggsteknikk

Sak 14-13 Orienteringer

* Liv deltar på seminar i møteledelse for ledere i faglige råd 25. februar etter invitasjon fra Udir
* Ellen deltar på sluttkonferanse om hospiteringsprosjektet 29. januar
* Liv vil på vegne av alle de faglige rådene i møte mellom ledelsen i Udir og lederne i de faglige rådene og SRY 6.2.2013 holde et kort innlegg om erfaringer og utfordringer knyttet til arbeidet i de faglige rådene

Sak 15-13 Eventuelt

**Referat**

# Sak 01-13 Godkjenning av innkalling

Per Christian Stubban ba under eventuelt om å informere om høringen til motormannfaget, matrosfaget og elektrikerfaget. Med dette ønsket ble innkallingen godkjent.

# Sak 02-13 Referat fra møte 3-2012

# Ragnar Gregersen etterlyste informasjon om høringssvar til lærerutdanningen som vi ble enige om å se på i forrige rådsmøte. AU har utarbeidet høringssvar som er oversendt direktoratet. Dette vil bli oversendt rådet.

# Sak 03-13 Fokusområder

I siste møte valgte rådet to arbeidsgrupper som skulle komme med forslag på fokusområder som rådet skulle jobbe med i 2013.

Gruppe 1: Tilbudsstrukturen: Tone, Liv S. og Jan.

Gruppe 2: Internasjonalisering og kvalitet i fag- og yrkesopplæringen: Målfrid, Ragnar og Levi.

Fra gruppe 1 presenterte Tone arbeidsgruppas forslag til alternative problemsstillinger som rådet kan fokusere på og oppfordret rådsmedlemmene til å komme med innspill til forslagene:

Vg1 TIP – Eget Vg1 kjemiprosess

Vg2 Industriteknologi – for bredt?

Hva med de andre Vg2-løpene – er de tilfredsstillende?

Kryssløp, både fra Vg1 og fra Vg2

Utstyrssituasjonen i skolen

Vekslingsmodellen

Gjennomgående dokumentasjon

Av innspill ble det blant annet kommentert om en ikke skal gripe tak i mer overordnede problemsstillinger som f.eks krav til generell studiekompetanse enn mer detaljerte problemsstillinger.

Til arbeidsgruppas forslag ble det også kommentert at de to første punktene Vg1 TIP – eget Vg1 for kjemiprosess og om Vg2 industriteknologi er for bredt, er to viktige fokusområder. Vekslingsmodellen ble også nevnt som et viktig fokusområde. Gjennomgående dokumentasjon har også vært svært viktig for rådet, men her blir det å følge opp den videre oppfølgingen fra KD, da en avventer et svar fra KD på anbefalingen fra direktoratet om å innføre gjennomgående dokumentasjon innenfor enkelte utdanningsprogram.

En annen problemstilling i forhold til tilbudsstrukturen er mismatchen som er mellom læreplasser og tilgang til søkere. Ragnar foreslo at rådet gjør en bestilling til Udir for å få statistikk på dette området. Faglig råd elektro har bedt om en lignende bestilling for utdanningsprogrammet til elektro.

Fra arbeidsgruppe 2 presenterte Ragnar SRYs arbeidsgruppe sine planer til hvordan SRY kan involvere seg i fag- og yrkesopplæringen internasjonalt. Ragnar sitter også i denne arbeidsgruppa. Ragnar oppfordret rådet til å ta en runde på hva de er i stand til å absorbere i rådet innenfor dette store fagfeltet.

Da dette er et krevende område med svære overordnede problemsstillinger kunne faglige råds involvering i fag- og yrkesopplæringen internasjonalt, vært et dagstema for ett av fellesmøtene med ledere og nestledere i SRY og faglige råd. SRYs arbeidsgruppe på området kunne innledet og

Liv oppsummerte diskusjonen og rådet samlet seg om følgende vedtak

**Vedtak**

* De to arbeidsgruppene ferdigstiller en mer presis prioritering basert på innspill i møtet. Frist 21. februar.
* Rådsmedlemmene kommenterer deretter arbeidsgruppenes forslag til fokusområder. Frist 28. februar.
* Rådet foreslår at som et dagstema for ett av fellesmøtene med ledere og nestledere i SRY og faglige råd setter rådenes involvering i fag- og yrkesopplæringen internasjonalt.

# Sak 04-13 Kransaken

Denne saken har pågått over lang tid og rådet har forsøkt flere måter å komme til enighet på uten å lykkes med det. Uenigheten består i om de sertifikater som kreves i faget skal tas før eller etter gjennomført fagprøve. Dette praktiseres ulikt. Faglig råd for teknikk og industriell produksjon har tidligere nedsatt en arbeidsgruppe som ikke kom til enighet. Det er avholdt møte med Arbeidstilsynet, og både Arbeidstilsynet og Petroleumstilsynet har gitt skriftlig uttalelse som viser at disse også er uenige.

Direktoratet har bedt om at FRTIP vurderer tre alternative måter å løse saken på, men det var ikke mulig å bli enige denne gangen heller. Fylkeskommuner fortolker læreplanen ulikt. Noen krever alle sertifikater på plass før fagprøven. Det er uenighet mellom landbasert virksomhet og petroleumssiden. FRTIP har satt ned arbeidsgrupper, det samme har Udir, men da om sertifisering generelt uavhengig av fag.

Direktoratet har bedt om en tilbakemelding fra FRTIP basert på tre ulike måter å løse uenigheten på:

1. Endring av eksisterende læreplan for Kran- og løfteoperasjonsfaget.

2. Fordypningsområder i læreplanen for Kran- og løfteoperasjonsfaget.

3. Utvikle to læreplaner, en for petroleumsindustrien og en for landbasert industri.

Rådet har ikke klart å samle seg om en av disse tre løsningene og ber Utdanningsdirektoratet invitere til et dialogmøte mellom Ptil, Atil, bransjene og fagforeningene slik at en får belyst de ulike sidene i saken.

### Vedtak

Faglig råd ber om at Utdanningsdirektoratet tar et initiativ til et snarlig møte mellom de involverte parter, Arbeidstilsynet og Petroleumstilsynet, bransjene og fagforeningene. Saken utsettes inntil et slikt møte er avholdt.

# Sak 05-13 Møteplan

### Vedtak

**Møteplan for 2013:**

* 28. januar rådsmøte
* 18. til 19. april fellesmøte for SRY og de faglige rådene
* 4. juni rådsmøte
* 2. til 4. september fylkesbesøk
* 30. oktober rådsmøte
* 11. desember rådsmøte (datoen er endret fra 4. desember)

# Sak 06-13 Fylkesbesøket i Nordland

Liv viste til at saken også var oppe til behandling i forrige møte, men at det var behov for å endre tidspunkt for fylkesbesøket pga møtekollisjon.

Rådet valgte en arbeidsgruppe som skal jobbe videre med det faglige programmet.

**Vedtak**

FRTIP legger sitt fylkesbesøk for 2013 til Nordland fylkeskommune 2. – 4. september.

Følgende arbeidsgruppe skal jobbe med det faglige programmet for besøket: Ellen Møller, Gunnar Bjørntvedt og Jan Frigge Lindgren.

Utkast til program legges fram for rådet til rådsmøtet 19. april.

# Sak 07-13 Arbeidsgrupper

I nytt mandat for de faglige rådene fremgår det at….. *I samarbeid med sekretariatet kan de faglige rådene ved behov trekke inn ytterligere spisskompetanse og opprette arbeidsgrupper.*

### Liv la frem Au sitt forslag til følgende arbeidsgrupper:

1. Arbeidsmaskiner
2. Bil og kjøretøy
3. Brønnfag
4. Møbel og tekstil
5. Kjemi- og laboratoriefag
6. Maritime fag
7. Industriteknologi – gruppe med seks medlemmer. Sammensetning kan variere hvilke fag som omhandles
8. Særløpene

### Vedtak

Rådet sluttet seg til Au sitt forslag på inndeling av arbeidsgrupper

Au fikk fullmakt til å nedsette medlemmer til arbeidsgruppene og lage mandat til arbeidsgruppene.

# Sak 08-13 CNC – maskineringsfaget – bruk av læreplanen

Liv ga en kort innledning. Denne saken har også vært diskutert tidligere og Udir har nå bedt om en tilbakemelding innen 1. mai. Det var enighet om å nedsette en arbeidsgruppe som til neste rådsmøte legger fram et forslag til svar på direktoratets henvendelse.

**Vedtak**

Det settes ned en arbeidsgruppe som legger fram et forslag for rådet til neste møte.

Arbeidsgruppen består av Tone Belsby, Jan Frigge Lindgren og Levi Dragerengen.

# Sak 09-13 CNC – maskineringsfaget – landslinje

Liv ønsket Leif Tore Solberg, Lars Mjøs og Torgeir Njåstad fra Osterøy vidaregåande skule velkommen. Skolen hadde bedt om å få komme til et rådsmøte og presentere skolen, da de jobber med en søknad til departementet om å få status som landslinje for CNC og robot. Skolen har et fylkestingsvedtak fra februar 2012 om at de støtter en slik søknad.

Presentasjonen fra skolen er vedlagt referatet.

I rådets egen diskusjon i etterkant av presentasjonen ble det påpekt at det er veldig positivt det arbeidet skolen gjør. Og skolens forslag om å legge inn bruk av roboter i kompetansemålene til CNC-maskineringsfaget, er jo et innspill en kan bringe videre inn til direktoratet uavhengig om det etableres en landslinje eller ikke. Eksemplene fra samarbeidsbedriftene som Osterøy skule henviste til, viser at roboter brukes i stor utstrekning, og som kan være et godt argument for at det er behov for å revidere læreplanen. Samtidig er dette dyrt utstyr, som gjør at en må vurdere dette opp mot om det vil gi for sterke føringer til at fylkeskommunene må gå til innkjøp av roboter på alle skolene som tilbyr denne linjen. En naturlig løsning her vil være at skolene kan inngå et tett samarbeid med næringslivet.

Rådet sluttet seg til lederens forslag om at rådet ikke uttaler seg om å etablere en landslinje eller ikke for faget.

**Vedtak**

Rådet uttaler seg ikke til spørsmålet om å etablere landslinje for CNC/Robotfaget.

Rådet gir en tilbakemelding til Osterøy Videregående om dette, samtidig som vi sier at vi ser veldig positivt på engasjementet når det gjelder det læreplan- og utviklingsarbeidet skolen gjør. Faglig råd vil ta forslagene med seg i det videre programarbeidet som de nedsatte arbeidsgruppene skal utføre i tiden fremover.

# Sak 10-13 Klagenemnd i bilfaget – lette kjøretøy

Utdanningsdirektoratet har bedt FRTIP om å komme med forslag til medlemmer i klagenemnda for bilfaget – lette kjøretøy.

**Vedtak**

FRTIP foreslår følgende medlemmer til klagenemnda for bilfaget – lette kjøretøy:

Sindre Drangberg, Fellesforbundet. Vara: Lasse Lilleødegård

Gunnar Bjørntvedt, Norsk Bilbransjeforbund

Bjørn Even Ånerud, Skolenes Landsforbund

# Sak 11-13 Læreplan, rekruttering og terminologi reservedelsfaget

Til saken kom det forslag med henvisning til Sak 7-13 Arbeidsgrupper, om å utsette saken til Au har fått oppnevnt en arbeidsgruppe for kjøretøy.

**Vedtak**

Utsettes i påvente av oppnevning av arbeidsgruppe for kjøretøy.

# Sak 12-13 Høring – kryssløp fra Vg2 industriteknologi til Vg3 industriell matproduksjon

**Vedtak**

FRTIP støtter forslaget om kryssløp fra Vg2 industriteknologi til Vg3 industriell matproduksjon.

# Sak 13-13 Høring – kryssløp fra Vg1 teknikk og industriell produksjon (TIP) til Vg2 anleggsteknikk

# Vedtak

Faglig råd for teknikk og industriell produksjon uttaler seg ikke i denne saken.

# Sak 14-13 Orienteringer:

# Liv deltar på seminar i møteledelse for ledere i faglig råd 25. februar etter invitasjon fra Utdanningsdirektoratet.

* Ellen deltar på sluttkonferanse om hospiteringsprosjektet 29. januar.
* Liv vil på vegne av alle de faglige rådene i møtet mellom ledelsen i Udir og ledere i de faglige rådene og SRY 06.02.13 holde et kort innlegg om erfaringer og utfordringer knyttet til arbeidet i de faglige rådene.
* Målfrid fra Oljeindustriens landsforening er bedt om å orientere om oljebransjen i SRY 19. april.

# Sak 15-13 Eventuelt

## Høring - endringer i læreplan for elektrikerfaget, matrosfaget og motormannfaget

Per Christian Stubban ga en orientering om NHO sjøfarts høringsuttalelse til endringer i læreplan for motormannfaget, matrosfaget og elektrikerfaget. Direktoratet har gitt en utsatt høringsfrist til 10. februar. Rådet tilslutter seg Stubbans forslag til høringssvar:

## Vedtak:

Faglig råd for teknikk og industriell produksjon har ingen kommentarer til de endringer som foreslås for at læreplanene skal tilpasses STCW-konvensjonen. Faglig råd for teknikk og industriell produksjon mener det er riktig at disse bestemmelsene tas inn i læreplanene, slik at elevene har den nødvendige kompetanse for den videre læring og utdanning på et tidlig tidspunkt.